open-index/open-wikipedia-markdown huggingface dataset:
Galicia Literaria (Ourense)

***Galicia Literaria*** foi unha revista mensual editada en Ourense de 1883 a 1884.

## Traxectoria 
Subtitulada *Revista de Ciencias, Artes y Literatura*, apareceu o 15 de marzo de 1883. Tomou o nome da asociación La Galicia Literaria, un parladoiro que fundou Teodosio Vesteiro Torres en Madrid en 1875. Dirixida por Xoán Neira Cancela, contou coa colaboración de José María Posada, Luís Taboada, Manuel Lago González (Silvio), González Ubiña, José Tresguerras Melo, Leonardo Mármol Fernández, Nicolás Taboada Fernández, Rogelio Civeira, Filomena Dato, Francisco Añón, Benito Vicetto, Emilia Calé, Alberto García Ferreiro e Emilia Pardo Bazán. Imprimiuse nos obradoiros tipográficos de Antonio Otero. Cesou a súa edición co número 26 o 15 de xullo de 1884.

## Véxase tamén 
### Bibliografía 
*
Crónica 3.com

**Crónica 3.com A Mariña** é primeiro medio de comunicación dixital da Mariña de Lugo. Publica información local dos 15 concellos que forman a costa lucense.

O dixital transmite textualmente e con inmediatez a información que lle facilitan cidadáns, colectivos, entidades públicas, empresas e organizacións políticas. Ten seccións de opinión, política, sociedade e deportes.
  
Foi creado en 2008 por Manuel Nebril Rego e Emilio González Legaspi, se ben deixaron o proxecto en 2012 e pasou a facerse cargo do mesmo a empresa FM Publicidade.

## Véxase tamén 
### Ligazóns externas 
* Cronica3.com
* Referencias
Las Mariñas

***Las Mariñas*** foi un semanario editado en Bergondo entre 1886 e 1893.

## Traxectoria 
Subtitulado *Periódico de intereses generales*, apareceu o 21 de maio de 1886. Semanario de tendencia católica e tradicionalista. Estaba dirixido por Hipólito Codesido Sánchez. Entre os seus redactores e colaboradores figuraron José María Montes, Juan Gómez Navaza, A.B. Llano, A. Campos, José García Acuña e "P.T. Nera". Incluíu noticias relixiosas e organizou dous certames literarios en 1886 e 1887. Cesou a súa edición en 1888.

### Segunda etapa 
Deixou de editarse durante algúns anos, iniciando unha segunda etapa o 2 de outubro de 1892 co subtítulo *Periódico independiente de intereses generales* con Juan Gómez Navaza como director. Cesou a súa edición o 5 de novembro de 1893.

## Véxase tamén 
### Bibliografía 
* 
### Ligazóns externas 
* Las Mariñas na Hemeroteca Virtual de Betanzos
Esciénidos

miniatura|300px|Corvinas á venda nun mercado
Os **Esciénidos** (Sciaenidae) é unha familia de peixes pertencente á orde dos Perciformes. Son peixes mariños distribuídos polos océanos Atlántico, Pacífico e Índico, se ben algunhas especies en Suramérica viven en augas doces.

A especie característica é a corvina (*Argyrosomus regius*), pero con esta denominación común se coñecen moitas outras especies desta familia.

## Características 
Son peixes de corpo fusiforme ou oblongo, coa liña lateral ben aparente. Ás veces mostran unha barbela na mandíbula inferior.

A aleta dorsal é única, pero dividida por unha marcada escotadura en dúas partes, unha anterior espiñosa e unha posterior, máis longa, formada por raios brandos. A anal é moi curta e está precedida por dúas espiñas. As pectorais e ventrais son relativamente pequenas e insírense ó mesmo nivel; as ventrais con 1 espiña e 5 raios brandos. Aleta caudal arredondada ou truncada.

## Clasificación 
miniatura|300px|*Sciaena umbra*
A familia comprende 70 xéneros, divididos en 275 especies:
* *Aplodinotus*
* *Argyrosomus*
* *Aspericorvina*
* *Atractoscion*
* *Atrobucca*
* *Austronibea*
* *Bahaba*
* *Bairdiella*
* *Boesemania*
* *Cheilotrema*
* *Chrysochir*
* *Cilus*
* *Collichthys*
* *Corvula*
* *Ctenosciaena*
* *Cynoscion*
* *Daysciaena*
* *Dendrophysa*
* *Elattarchus*
* *Equetus*
* *Genyonemus*
* *Isopisthus*
* *Johnius*
* *Kathala*
* *Larimichthys*
* *Larimus*
* *Leiostomus*
* *Lonchurus*
* *Macrodon*
* *Macrospinosa*
* *Megalonibea*
* *Menticirrhus*
* *Micropogonias*
* *Miichthys*
* *Miracorvina*
* *Nebris*
* *Nibea*
* *Odontoscion*
* *Ophioscion*
* *Otolithes*
* *Otolithoides*
* *Pachypops*
* *Pachyurus*
* *Panna*
* *Paralonchurus*
* *Paranibea*
* *Pareques*
* *Pennahia*
* *Pentheroscion*
* *Plagioscion*
* *Pogonias*
* *Protonibea*
* *Protosciaena*
* *Pseudosciaena*
* *Pseudotolithus*
* *Pteroscion*
* *Pterotolithus*
* *Roncador stearnsii*
* *Sciaena*
* *Sciaenops*
* *Seriphus*
* *Sonorolux*
* *Stellifer*
* *Totoaba*
* *Umbrina*

## Notas 
## Véxase tamén 
### Bibliografía 
* RODRÍGUEZ GONZÁLEZ, Eladio: *Diccionario enciclopédico gallego-castellano*. Galaxia, Vigo 1958-1961.
### Ligazóns externas 
* FishBase
* ITIS
Charles François de Cisternay du Fay

**Charles François de Cisternay du Fay** nado en París o 14 de setembro de 1698 e finado o 16 de xullo 1739 foi un físico francés, coñecido en electrostática por diferenciar entre a electricidade positiva e a negativa e tamén por ser o primeiro mordomo do Jardin du Roy (*Xardín do rei*). De familia prominente con influencia en ambientes militares e eclesiásticos, o seu pai conseguiulle o nomeamento de químico adxunto na *Academie des Sciences*.

## Traxectoria 
Aínda sen ter unha formación científica Du Fay pronto destacou nos seus experimentos sobre a electricidade ao decatarse dos traballos de Stephen Gray (quen había descuberto o fenómeno da condutividade eléctrica), dedicou a súa vida ao estudo dos fenómenos eléctricos. Publicou os seus traballos en 1733 sendo o primeiro en identificar a existencia de dous tipos de cargas eléctricas (as denominadas hoxe en día positiva e negativa), que el denominou carga vítrea e carga resinosa, debido a que ambas se manifestaban: dunha forma ao fregar, cun pano de seda, o vidro (carga positiva) e de forma distinta ao fregar, cunha pel, algunhas substancias resinosas como o ámbar ou a goma, (carga negativa). Tamén distinguiu entre condutores e illantes e puxo de manifesto a repulsión entre corpos con igual carga eléctrica.

As observacións de Du Fay en electricidade foron escritas en decembro de 1733 e logo impresas no Volume 38 da "Philosophical Transaction of the Royal Society" en 1734.

En xullo de 1739 infectouse de varíola e morreu os poucos días.

## Notas 
## Véxase tamén 
### Outros artigos 
* Electricidade
* Historia da electricidade
500 Millas de Indianapolis de 1955

As **500 Millas de Indianápolis de 1955** foi unha carreira de automobilismo de Fórmula Un, celebrada o 30 de maio de 1955 no Circuíto de Indianapolis. Foi a terceira carreira da tempada de .
A carreira é lembrada por moitos como a carreira na que Bill Vukovich matouse nun accidente.

## Clasificación 
## Posicións logo da carreira 
***Nota**: Só están incluídos os cinco primeiros postos da clasificación.

## Notas
* Pole position: Jerry Hoyt - 1:04.27 
* Volta rápida: Bill Vukovich - 1:03.67
* Unidades compartidas:
** Coche 10: Tony Bettenhausen (123 voltas) e Paul Russo (77 voltas). Compartiron os 6 puntos do segundo posto.
** Coche 77: Walt Faulkner (176 voltas) e Bill Homeier (24 voltas). Compartiron os dous puntos do quinto posto.
* Cando lideraba, Bill Vukovich golpeouse cos autos de Al Keller, Johnny Boyd e Rodger Ward, Morreu (por fractura do cranio) cando o seu coche voou polo aire e saíu da pista na parte posterior da longa recta, aterrando boca abaixo e en chamas. A súa morte concluíu unha serie de tres anos consecutivos liderando máis voltas na carreira (que probablemente serían catro consecutivas ca de 1955 inclusive), unha fazaña sen igual desde entón.

### Ligazóns externas 
*Indianapolis 500 History: Race & All-Time Stats - Official Site
*1955 Indianapolis 500 Radio Broadcast, Indianapolis Motor Speedway Radio Network: *Re-released* by "Speedway Audio" - WIBC-AM (2004)
Escombrópidos

Os **Escombrópidos** (Scombropidae) son unha familia de peixes mariños, distribuídos polos océanos Atlántico, Pacífico e Índico.

## Características 
Presentan dúas aletas dorsais, coas partes brandas dispostas nunha característica forma escalada. Nas aletas pectorais teñen unha mancha negra na base.

## Clasificación 
A familia comprende un único xénero, con tres especies:
* *Scombrops*
** *Scombrops boops* (Houttuyn, 1782)
** *Scombrops gilberti* (Jordan e Snyder, 1901)
** *Scombrops oculatus* (Poey, 1860)

## Véxase tamén 
### Ligazóns externas 
* FishBase
* Sistema Integrado de Información Taxonómica
Hipólito Codesido Sánchez

**Hipólito Codesido Sánchez**, nado en Melide e finado en Teruel en 1914, foi un avogado e xornalista galego.

## Traxectoria 
Avogado, foi oficial de Facenda. Defensor das ideas tradicionalistas, dirixiu en Bergondo o periódico *Las Mariñas* (1886-1888). En 1888 marchou a Arzúa, e despois instalouse en Pontevedra onde dirixiu as publicacións *Galicia Recreativa* (1890-1893) e *El Criterio Gallego* (1893). En 1905 fundou en Lalín o periódico *La Defensa*, do que foi director até 1907.

## Obras 
* *Estado actual de la Agricultura en Galicia y medios que deben emplearse para mejorar sus condiciones, a fin de aumentar los produtos de la misma*, 1902.

## Vida persoal 
Casou en Pontevedra con Gumersinda Silva.
## Notas 
## Véxase tamén 
### Bibliografía 
*
*
RIP (grupo musical)

**RIP** foi un grupo de punk rock do País Vasco, nacido en Arrasate a comezos dos anos 80.

## Historia 
Provenientes da banda que foi Doble Cero, empezan a reunirse e a crear o concepto de RIP, sendo unha das primeiras bandas de punk que existiron na Península Ibérica, considerándose un dos grupos máis influentes no punk e hardcore de España.

En 1984 sacaron un disco compartido con Eskorbuto, chamado *Zona Especial Norte*, e non foi até 1987 cando sacaron o seu disco *No te muevas*. Tamén se identificaban co grupo Zarama.

Pouco despois, sepáranse, mais reuniranse ocasionalmente, como en 1995, data na que dan a luz o disco ao vivo *HIESari aurre egiten. Zuzenean*, que quere dicir "Facendo fronte á sida. En directo", con case todas as súas cancións e versións doutros grupos ingleses. En 1997 falece Portu; o baixista e voz en "Incorruptible", "Mundo muerto" e "Antimilitar".

Máis tarde participarán no disco tributo a Eskorbuto, *Tren con destino al infierno*, no ano 2000.

Coa morte do cantante Mahoma en 2003, acaba a historia deste grupo. Algunhas das súas cancións máis populares son "Revolución", "Anti-militar", "Mundo muerto", "Condenado", "Enamorado de la muerte" e "Terrorismo policial".

Foron un dos grupos máis radicais dentro do Rock Radical Vasco.

## Integrantes 
A súa formación foi:
* Karlos "Mahoma" Agirreurreta ( † falecido): voz (anteriormente Mallabi)
* "Jul" Bolinaga ( † falecido): guitarra
* "Portu" Mancebo ( † falecido): baixo
* "Txerra" Bolinaga: batería

## Discografía 
### Álbums 
* Primeira maqueta (1983, 4 temas, incluíndo «Brigada criminal» e «Anti-militar»).
* 12" EP *Zona Especial Norte* (Spansuls Records, ZENS 45007, 1984). Disco compartido con Eskorbuto. Reeditado en CD por Discos Suicidas en 1991 e 1996 (con temas extra de Eskorbuto).
* Casete *En directo 83-84* (Destruye C.O.M. 001, 1985). 
* LP *No te muevas!* (Basati Diskak, 8/87). Reeditado en CD canda o EP *Zona Especial Norte* en 1996 por Discos Suicidas.
* CD *HIESari aurre egiten!! Zuzenean* (...Ta Segi Aurrera!!!/Esan Ozenki, 1995). Disco en directo.
* CD e DVD *Punkaren 25 Urteko Historia Bizia. Historia viva del Punk* (Goiena-Hotsak, 2006).

### Participacións en recompilatorios 
* «Anti-militar» no LP recompilatorio *Welcome to 1984* (Maximum RocknRoll MRR 001, 12/83).
* Varios temas na casete recopilatoria *Spanish HC* (BCT Tapes, 1984).

## Véxase tamén 
### Ligazóns externas 
* Historia de Rip en La Fonoteca 
* Traxectoria do grupo 
* Historia do grupo  
* Biografía do grupo 
* Artigo sobre Portu
Península de California

miniatura|Vista de satélite da península.
A **península de California** é unha península localizada no noroeste de México. Penetra no océano Pacífico, formando o golfo de California entre a súa costa oriental e as costas de Sonora e Sinaloa. Ten unha lonxitude aproximada de 1 250&nbsp;km e comprende os estados mexicanos de Baixa California e Baixa California Sur. Inicia na fronteira de México con Estados Unidos.

En conxunto a península de California ten un gran potencial turístico, debido a que as súas praias atraen tanto os residentes da mesma península como a visitantes dos estados de California, Arizona e Nevada, de onde provén un importante e constante fluxo turístico.

;Cidades principais da Península de California
* Tijuana
* Mexicali
* Ensenada
* Los Cabos
* La Paz
* San Quintín
* Loreto
Silaxínidos

miniatura|300px|*Sillago* sp
Os **Silaxínidos** (Sillaginidae) son unha familia de peixes mariños incluída na orde dos Perciformes, distribuídos polo océano Índico e a costa oeste do Pacífico.

## Características 
Posúen un corpo moi alongado, con tamaños máximos duns 45&nbsp;cm, cuberto de pequenas escamas. A boca é pequena e terminal. Teñen dúas aletas dorsais, separadas ou non, a primeira con 9-12 espiñas e a segunda cunha espiña afiada e 16-26 radios brandos. Aleta anal alongada e oposta á segunda dorsal, con 2 espiñas e 15-27 radios brandos. As ventrais insírense á mesma altura cás pectorais ou algo atrasadas. Caudal algo fendida.

miniatura|300px|Área de distribución dos Silaxínidos
Son especies bentónicas que se alimentan de organismos do fondo mariño. Algunhas especies críanse en establecementos de acuicultura, en estuarios.

## Clasificación 
Divídense en 3 xéneros, con 31 especies:
* Xénero *Sillaginodes*
* Xénero *Sillaginopsis* 
* Xénero *Sillago*

## Véxase tamén 
### Ligazóns externas 
* FishBase
* OTIS
Espáridos

miniatura|300px|Douradas
Os **espáridos** (Sparidae) son unha familia de peixes mariños incluída na orde dos Perciformes. Comprende algunhas especies de grande interese comercial, como o ollomol, a dourada, o sargo ou a boga.

## Características 
Presentan un corpo fusiforme, alto, comprimido lateralmente, cuberto de fortes escamas ctenoides ou cicloides ben desenvolvidas. Liña lateral ben aparente. Ollos grandes e boca pequena.

Posúen unha aleta dorsal continua, formada por dos partes dunha mesma lonxitude, a primeira con 10-13 espiñas e a segunda con 10-15 radios brandos. A anal, con 3 espiñas e 8-14 radios brandos. Pectoriais grandes e ventrais en posición torácica, cunha espiña e 5 radios brandos. Caudal escotada ou bifurcada.

Son omnívoros e viven no litoral, entre as pedras e prados de Posidonia. Habitan as augas dos océanos Atlántico, Pacífico e Índico, se ben algunhas especies penetran nos estuarios e zonas costeiras.

Son hermafroditas con alternancia de sexo ó longo da súa vida: nunhas especies son primeiro femias e convértense en machos e noutras son primeiro machos e rematan como femias.

## Clasificación 
Comprende 37 xéneros e 125 especies:
miniatura|300px|Ollomol (*Pagellus bogaraveo*)
miniatura|Sargo (*Diplodus sargus*)
* *Acanthopagrus*
* *Allotaius* 
* *Archosargus* 
* *Argyrops* 
* *Argyrozona* 
* *Boops* 
* *Boopsoidea* 
* *Calamus*
* *Cheimerius* 
* *Chrysoblephus* 
* *Chrysophrys* 
* *Crenidens* 
* *Cymatoceps* 
* *Dentex* 
* *Diplodus* 
* *Evynnis* 
* *Gymnocrotaphus*
* *Lagodon* 
* *Lithognathus* 
* *Oblada* 
* *Pachymetopon* 
* *Pagellus* 
* *Pagrus* 
* *Parargyrops* 
* *Petrus* 
* *Polyamblyodon* 
* *Polysteganus* 
* *Porcostoma* 
* *Ptreogymnus* 
* *Rhabdosargus* 
* *Sarpa* 
* *Sparidentex* 
* *Sparodon* 
* *Sparus* 
* *Spondyliosoma* 
* *Stenotomus* 
* *Virididentex*

## Víexase tamén 
### Ligazóns externas 
* FishBase
* ITIS
Aappilattoq, Avannaata

**Aappilattoq** é unha poboación que se atopa preto de Upernavik, na municipalidade de Avannaata, na costa noroeste de Groenlandia. Fundada en 1805, tiña unha poboación de 180 habitantes no 2010.

Air Greenland cobre o transporte da vila como parte dun contrato gobernamental, na súa maioría voos en helicóptero entre o heliporto de Aappilattoq e o aeroporto de Upernavik.

## Xeografía 
miniatura|550px|Mapa do Arquipélago de Upernavik na costa da Baía Baffin no noroeste de Groenlandia.

Atópase dentro do arquipélago de Upernavik, un amplo arquipélago formado por pequenas illas ao nordeste da Baía de Baffin. O arquipélago esténdese dende a costa noroeste da península de Sigguup Nunaa polo sur, aproximadamente a , até a parte sur da Baía de Melville (en kalaallisut Qimusseriarsuaq) polo norte, aproximadamente a .

## Demografía 
A poboación de Aappilattoq incrementouse nos anos 1990, decrecendo máis ou menos logo desde aquelas.

Ficheiro:Aappilattoq-qaasuitsup-population-dynamics.png

## Notas 
## Véxase tamén
Simfisanodóntidos

Os **Simfisanofóntidos** (Symphysanodontidae) son unha familia de peixes mariños incluída na orde dos Perciformes, con especies nos océanos Atlántico, Índico e Pacífico.

## Clasificación 
É unha familia de posición incerta, e Nelson (1994) a inclúe dentro da familia Acropomatidae. Comprende un único xénero, *Symphysanodon*, con 10 especies.

## Véxase tamén 
### Ligazóns externas 
* FishBase
*ITIS
Trofeo Memorial Quinocho 2003

A IX edición do **Trofeo Memorial Quinocho** celebrouse en Vigo o 7 de agosto de 2003 a partido único. O campión foi o Celta de Vigo na quenda de penaltis.
## Participantes 
## Partido 
## Notas
Trofeo Cidade de Vigo 2003

A XXXIII edición do **Trofeo Cidade de Vigo** celebrouse en Vigo o 21 de agosto de 2003 a partido único. O campión foi o Sevilla FC na quenda de penaltis.
## Participantes
## Partido
## Notas
Trofeo Memorial Quinocho 2001

A VII edición do **Trofeo Memorial Quinocho** celebrouse en Santiago de Compostela o 4 de agosto de 2001 a partido único. O campión foi o Celta de Vigo.
## Participantes
## Partido
## Notas
Instituto Nacional de Estadística y Geografía

[miniatura|Edificio Sede do Inegi en [Aguascalientes.]]
O **Instituto Nacional de Estadística y Geografía** (**INEGI**) é un organismo autónomo do goberno mexicano, dedicado á coordinación do Sistema Nacional de Información Estatística e Xeográfica do país. Foi creado o 25 de xaneiro de 1983 baixo decreto presidencial.

É a institución encargada de realizar os censos de poboación cada dez anos, así como os censos económicos cada catro anos e os censos agropecuarios do país. O traballo de recollida de información estatística por parte do Instituto inclúe produto nacional mensual, enquisas de confianza dos consumidores e mostras de proporción de comercios; estatísticas de ocupación e emprego, educación, de violencia intrafamiliar e de parella; así como moitos traballos máis que dan fundamento aos estudos e proxectos de diversas institucións gobernamentais.

A sede do Instituto atópase na cidade de Aguascalientes, no Estado de Aguascalientes.

## Véxase tamén 
### Ligazóns externas 
* Páxina oficial do Instituto Nacional de Estadística y Geografía (Inegi)
Kosmos 705

**Kosmos 705** (Космос 705 en ruso), tamén denominado **DS-P1-Yu Nº 75**, foi un satélite artificial soviético lanzado o 28 de xaneiro de 1975 mediante un foguete Kosmos 2I desde o cosmódromo de Plesetsk.

## Características 
Kosmos 705 foi o septuaxésimo quinto membro da serie de satélites DS-P1-Yu e o sexaxésimo sétimo lanzado con éxito tralo fracaso dos lanzamentos do segundo, vixésimo terceiro, trixésimo segundo, cuadraxésimo, cuadraxésimo cuarto, quincuaxésimo cuarto e septuaxésimo membros da serie. Estaba adicado a servir como obxectivo para as probas antisatélites e antimísiles soviéticas.

Kosmos 705 foi inxectado nunha órbita inicial de 524&nbsp;km de apoxeo e 281&nbsp;km de perixeo, cunha inclinación orbital de 71 graos e un período de 92,3 minutos. Reentrou na atmosfera o 18 de novembro de 1975.

## Notas 
## Véxase tamén 
### Outros artigos 
* DS-P1-Yu
El Noticiero Gallego

***El Noticiero Gallego*** foi o nome de varias publicacións:

****El Noticiero Gallego***, periódico publicado en Pontevedra en 1884.
****El Noticiero Gallego***, periódico publicado en Buenos Aires en 1889.
****El Noticiero Gallego***, semanario publicado en Pontevedra entre 1896 e 1943.
****El Noticiero Gallego***, xornal publicado en Santiago de Compostela entre 1918 e 1920.

## Véxase tamén
### Outros artigos
*El Noticiero
*Noticiero de Galicia
El Noticiero Gallego (Santiago de Compostela)

***El Noticiero Gallego*** foi un periódico editado en Santiago de Compostela entre 1918 e 1920.
## Historia e características 
Subtitulado *Diario de Santiago*, apareceu o 2 de decembro de 1918. Veu substituír a *Gaceta de Galicia*. Estaba dirixido por Ramón Rivera Torres. Entre os seus redactores figurou Ramón Fernández Cobas. Cambiou o subtítulo por *Diario de la mañana* o 18 de outubro de 1919. Cesou a súa edición non antes de xuño de 1920.

## Véxase tamén 
### Bibliografía 
* 

### Outros artigos 
* Lista de publicacións impresas da provincia da Coruña
Arquipélago de Upernavik

miniatura|400px|right|Nutaarmiut (a localidade menos poboada).
O **arquipélago de Upernavik** é un vasto arquipélago de pequenas illas no municipio de Avannaata, ao norte da península Nunavik, no noroeste de Groenlandia. O arquipélago esténdese desde a costa norte/nordeste da Península Nunavik (aproximadamente a ) até o extremo sur da baía de Melville (a aproximadamente ). Existen 10 localidades no arquipélago (sen contar as abandonadas): Upernavik Kujalleq, Kangersuatsiaq, Upernavik, Aappilattoq, Tasiusaq, Innaarsuit, Naajaat, Nutaarmiut, Nuussuaq e Kullorsuaq. A localidade máis setentrional é Kullorsuaq, sendo a máis austral Upernavik Kujalleq. A menos poboada é Nutaarmiut, e a que máis habitantes ten é Upernavik.

## Mapa 
## Economía 
A principal actividade económica do arquipélago é a pesca, aínda que as localidades máis ao norte dependen moito da caza de focas, morsas e baleas para complementar a economía familiar.

Fóra de Upernavik, a economía de renda está entre unha das máis baixas de toda Groenlandia. Catro das localidades do arquipélago (Naajaat, Nuussuaq, Kullorsuaq e Upernavik Kujalleq) están na lista das 10 localidades máis pobres de Groenlandia.

## Transporte 
### Aéreo 
A Air Greenland opera voos como contrato do goberno para case todas as localidades do arquipélago (só non opera para Nutaarmiut e Naajaat). O único aeroporto do arquipélago é o Aeroporto de Upernavik, localizado en Upernavik, no entanto, existe varios heliportos.

### Marítimo 
Até 2006, a Artic Umiaq Line tiña fornecido servizos de transbordador para Nuuk e para Uummannaq, Ilulissat e Aasiaat (no municipio de Qaasuitsup).

## Notas 
## Véxase tamén
Piero Taruffi

**Piero Taruffi** (nado en Roma, 12 de outubro de 1906 - falecido o 12 de xaneiro de 1988), foi un piloto de carreiras italiano, e tamén o pai da piloto Prisca Taruffi.

## Andaina 
Taruffi comezou a súa carreira pilotando motocicletas. Gañou o Campionato de Europa de 500cc de 1932 nunha Norton e en 1937 logrou a marca de velocidade en moto a 279´503 quilómetros / h. En 1957 gañou a Mille Miglia, a última edición da famosa carreira italiana. Tras esta tráxica carreira prometeu á súa esposa, Isabella, que non volvería correr de novo. Tiña 50 anos de idade. 14 persoas morreron na carreira das mil millas celebrada o 12 de maio. Alfonso de Portago estrelouse contra unha multitude de espectadores en Guidizzolo cerca de Mantua. Portago morreu xunto ao seu copiloto, Edmund Nelson, un piloto afeccionado e 11 afeccionados ás carreiras*.

## Fórmula Un 
Participou en 18 Grandes Premios do Campionato do Mundo, se estrea o 3 de setembro de . Gañou unha carreira e anotou un total de 41 puntos no campionato. Tamén participou en numerosas carreiras non de campionato de Fórmula Un.

Taruffi pilotaba un Ferrari ná súa vitoria en maio no Gran Premio de Suíza de 1952. liderou desde o principio, co Ferrari de Rudolf Fischer chegando en segundo lugar.

## Museo 
O museo Piero Taruffi atópase en Bagnoregio, unha pequena cidade entre Viterbo e Orvieto en Italia central. Conta con coches antigos e motos da súa época.

## Resultados completos na Fórmula Un 
(Chave) As carreiras en letra grosa indican *pole position*; as carreiras en *cursiva* indican volta rápida.

:* Indica unidade compartida con Juan Manuel Fangio
:'' Indica unidade compartida con Paul Frère

## Notas 
## Véxase tamén 
### Ligazóns externas
Manuel Posada García-Barros

**Manuel Posada García-Barros**, nado en Vigo en 1868 e finado na mesma cidade o 4 de outubro de 1933, foi un avogado e político galego.

## Traxectoria 
Estudou dereito na Universidade de Santiago de Compostela. Foi vicepresidente da Cámara de Comercio, alcalde de Vigo (1903) e presidente do Partido Liberal vigués, representaba en Vigo a política de Montero Ríos. Promoveu *Vigo Liberal* e fundou o periódico *Heraldo de Vigo* (1912-1914). En 1914 presidiu o *Círculo Cultural, Mercantil e Industrial de Vigo*.

Nas eleccións de 1916 foi elixido deputado polo distrito de Muros. Volveu ser elixido polo mesmo distrito nas eleccións de 1918. Nas eleccións de 1923 foi elixido deputado polo distrito de Illescas (Toledo).

## Notas 
## Véxase tamén 
### Ligazóns externas 
* Ficha no Congreso dos Deputados
Heraldo de Vigo

***Heraldo de Vigo*** foi un periódico editado en Vigo de 1912 a 1914.

## Historia e características 
Fundado por Manuel Posada García-Barros, apareceu o 1 de xullo de 1912. Diario liberal que representaba en Vigo a política de Eugenio Montero Ríos, estaba dirixido por Justo Fernández Herba. Entre os seus colaboradores figuraron Manuel Linares Rivas, Javier Montero Mejuto, Valentín Paz-Andrade, Manuel Lustres Rivas e Laureano Domínguez Cao-Cordido. Incluía información xeral e un apartado literario. Cesou a súa edición en marzo de 1914.

## Véxase tamén 
### Bibliografía 
* 
* 

*
Alfredo Pérez Viondi

**Alfredo Pérez Viondi**, nado en Cuba en 1861 e finado en Vigo o 28 de abril de 1938, foi un médico, militar e político galego.

## Traxectoria 
Ingresou no Exército en 1896 e participou na guerra de Cuba e en África chegando a ser tenente coronel do corpo de sanidade militar. Médico militar da zona da Estrada, prestou servizos no Protectorado Español de Marrocos e despois no Hospital Militar de Carabanchel. Co apoio dos sectores anticaciquís e do xornal *El Emigrado*, presentouse en 1920 e 1923 ás eleccións a Cortes polo distrito da Estrada, pero non foi elixido.

Foi director do Hospital Militar de Vigo (1922). Foi presidente da Sociedad Casino de Vigo, e trasladou a súa sede ó edificio do Teatro García Barbón.  Foi elixido alcalde de Vigo en maio de 1929 e deixou o cargo tras a disolución da Asamblea Nacional Consultiva en febreiro de 1930, tras a fin da ditadura de Primo de Rivera. Como alcalde de Vigo, preocupouse do sanitario e benéfico, Policía Municipal e adecentamento das vías públicas: finalización da praza de Portugal e arranxo de varias rúas e a aprobación de proxectos para as principais vías do barrio de Casablanca.

Nomeado gobernador civil da Provincia de Huesca en novembro de 1930, foi deposto coa chegada da Segunda República Española en 1931, tras o cal volveu dirixir o Hospital Militar de Vigo.
Na primavera de 1935 presidiu o acto de constitución do Consello comarcal de Vigo do Partido Agrario Español.

## Distincións
Tivo diversas condecoracións: Cruz e Placa de San Hermenexildo, Militar do Mérito Naval, da Cruz Vermella, de María Cristina, a Lexión de Honor Francesa...
## Vida persoal
Casou en 1897 con Sara Pereira Renda (filla de Camilo Pereira Freijenedo e irmá de Virxinia Pereira Renda, que en 1912 casou con Castelao).

## Notas 
## Véxase tamén 
### Outros artigos 
* Alcaldes de Vigo

### Ligazóns externas 
* Luis Teófilo Gil Cuadrado (2006). *El Partido Agrario Español (1934-1936): Una alternativa conservadora y republicana*
III milenio a. C.

[miniatura|200px|Tableta de arxila sumeria con [escritura cuneiforme de finais do III milenio a. C. A innovación da escritura é de tal magnitude para o desenvolvemento da civilización que se identifica coa Historia mesma.]]O **III milenio a. C.** comezou o 1 de xaneiro do 3000 a. C. e terminou o 31 de decembro do 2001 a. C.
## Fitos
* Imhotep, visir, médico, astrólogo e arquitecto do faraón Zoser, constrúe  (c. 2650 a. C.) a pirámide de chanzos de Saqqara, a primeira «gran pirámide» do mundo.
* Finalización da primeira fase do Stonehenge monumento megalítico de Inglaterra.
* Comeza a civilización minoica en Creta; desenvolverase entre os anos 3000 e 1200 a. C. Os seus primeiros palacios foron construídos ao final do Minoico Inicial neste III milenio a. C.
*A estatua *O escriba sentado* foi esculpida entre os anos 2480 e 2350 a. C., nunha época en que Exipto estaban no cumio da súa gloria e xa se abandonara a construción de grandes pirámides.
*Os primeiros cultivos da uva (*vitis vinifera*) ocorreron na idade de bronce en lugares próximos ao Oriente Próximo, Sumeria e Antigo Exipto.
## Notas
Sanguíneo

150px|dereita
En heráldica, o **sanguíneo** é unha cor semellante ó do sangue.

Nalgunhas heráldicas europeas, o sanguíneo (*sanguine*) é unha cor pouco común ou unha mancha (*stain*, na heráldica inglesa) que comparte orixe co púrpura os dous cun matiz amarronado ou escuro.

Aínda que no estándares sobre gravados das cores diferentes ós principais non son unánimes, nin na súa denominación ou uso nos distintos países, pode usarse un tramado de liñas diagonais descendentes con liñas horizontais.
Matías Usero

**Matías Usero Rey-Torrente**, nado en Ferrol o 12 de maio de 1875 e finado na mesma cidade o 18 de agosto de 1936, foi un relixioso, avogado, escritor e político galego.

## Traxectoria 
Irmán de Antonio Usero Torrente (1879-1969), alcalde de Ferrol. Estudou Dereito na Universidade de Santiago de Compostela, era doutor en Teoloxía e mestre. Foi misioneiro en América e Asia e especializouse en relixións comparadas. Chegou a Porto Rico en 1910, onde se fixo espiritualista. En 1911 partiu para a España e arrepentiuse da súa apostasía. Perseguido pola Congregación do Santo Oficio por modernista e liberal, abandonou a Igrexa. Ingresou na masonaría en 1916. En maio de 1931 impartiu un ciclo de conferencias sobre as diversas relixións no Círculo Mercantil de Vigo. Militou no PSOE, aínda que despois o abandonou por consideralo demasiado submiso á Igrexa católica. Foi vicepresidente do Comité Municipal de Unión Republicana (1935) e da Fraternidad de Cultura Ferrolana, e director da Escuela Racionalista de Ferrol, de carácter anarquista. Foi excomungado e as súas obras foron incluídas no índice de libros prohibidos. Logo da sublevación do 18 de xullo de 1936, foi detido o 24 de xullo e procesado. Foi asasinado o 18 de agosto de 1936.

miniatura|175px|Matías Usero Torrente.

## Obras 
* *Democracia y cristianismo*, 1930.
* *El peligro religioso*, 1932.
* *Jesuitismo y masonería*, 1932.
* *Concepción Arenal: heterodoxa, liberal, librepensadora, hereje*, 1933.
* *Las religiones del mundo desenmascaradas*, 1933.
* *La Iglesia y su política*, 1934.
* *Mi respuesta al P. Tusquets*, 1934.
* *La Religión de la Humanidad*.

## Notas 
## Véxase tamén 
### Bibliografía 
* 
* 
* 
* 
* Rodríguez Lago, J. R. (2013). "Matías Usero Torrente (1875-1936) de la misión católica a la misión teosófica" pp.&nbsp;125–152 en *Otra Iglesia. Clero disidente durante la Segunda República y la guerra civil*. Trea. 2014. ISBN 978-84-9704-747-0 .
* 

### Ligazóns externas 
* "Matías Usero, o crego anticlerical" *Radiofusiòn*, 19/12/2009.
*
José Pérez-Ardá

miniatura|Monólito na cidade da Coruña
**José Pérez-Arda López-Valdivielso**, nado na Coruña o 15 de xullo de 1913 e finado na mesma cidade o 28 de xaneiro de 1978, foi un avogado e político galego.

## Traxectoria 
Logo do golpe de Estado do 18 de xullo de 1936 combatiu no exército sublevado. Foi membro da Comisión Xestora do concello da Coruña nomeada o 18 de agosto de 1938 da que foi elixido tenente alcalde. Alférez honorífico do Corpo Xurídico Militar, foi membro dos tribunais militares que foron encargados da represión na Coruña e tamén do Tribunal de Responsabilidades Políticas. Foi alcalde da Coruña en tres ocasións (1939-1940, 1942-1944 e 1969-1974). Foi Procurador nas Cortes durante o franquismo en representación da Administración Local, procurador nato pola súa condición de alcalde de capital de provincia de 1943 a 1944 e de novo entre 1971 e 1974.
## Recoñecementos 
Recibiu a Cruz de Honra de San Raimundo de Peñafort en 1969.

## Notas 
## Véxase tamén 
### Ligazóns externas 
* 
*
Edovius

**Edovius** é unha deidade acuática galega da cultura castrexa. Acredita a súa veneración unha inscrición de trazos prerromanos, aínda que en latín, atopada nos alicerces da arqueta das augas termais de Caldas de Reis dedicada a unha divindade indíxena por un asinante de onomástica indíxena. Desta inscrición queda copia no frontispicio do balneario Dávila da localidade, xa que o orixinal desapareceu en 1909 logo da Exposición Rexional de 1909 en Santiago de Compostela.
Unha segunda inscrición de características semellantes e texto máis longo foi salvada polos veciños da vila en 2009. Procedía dun camión de desentullo de obra dunha casa particular na que formaba parte dos muros. Consérvase no Museo de Pontevedra pendente de interpretación.

## Inscrición 
EDOVIO ADALUS CLOUTAI V*(OTUM)* S*(OLVIT)* L*(IBENS)* M*(ERITO)*. 

## Véxase tamén
### Bibliografía 
* Diez de Velasco, Francisco. "Tutorial de la asignatura Historia de las Religiones". Universidad de La Laguna.
Vincenzo Bellini

: *Para o numismático homónimo, véxase o artigo Vincenzo Bellini (numismático)*

**Vincenzo Salvatore Carmelo Francesco Bellini**, coñecido simplemente como **Vincenzo Bellini**, nado en Catania (Reino de Sicilia) o 3 de novembro de 1801 e finado en Puteaux (Altos do Sena, Francia) o 23 de setembro de 1835, foi un compositor italiano do Romanticismo.

## Traxectoria 
Bellini formouse no conservatorio de *San Pietro a Majella* de Nápoles. Pronto encárganlle *Bianca e Gernando* interpretada con éxito en 1826 no Teatro San Carlo; a obra foi tan ben recibida que invitaron inmediatamente a Bellini a compoñer para a Scala de Milán *Il pirata* (1827).

Finado case aos 34 anos por un tumor intestinal, Bellini deixou, a pesar da súa curta carreira, algunhas das óperas máis interpretadas do repertorio lírico como *La sonnambula* (1831), *Norma* (1831) e *I puritani* (1835).

### Óperas
Elliott 6m

O **Elliot 6m** é un iate de tres tripulantes que foi clase olímpica nos Xogos Olímpicos de 2012 en substitución da clase Yngling, é dicir, como barco para tripulacións femininas. Foi deseñado polo neozelandés Greg Élliott en 2000, e a decisión foi tomada pola Federación internacional de vela (ISAF) en 2008.

## Características 
As regatas das olimpíadas neste tipo de embarcación disputáronse na modalidade de match race, onde as galegas Támara Echegoyen e Sofía Toro, xunto coa asturiana Ángela Pumariega conseguiron a medalla de ouro.

## Notas
## Véxase tamén 
### Ligazóns externas
* Web oficial deste tipo de embarcación .
Antonio Pedrosa Latas

**Antonio Pedrosa Latas**, nado en Lugo o 23 de agosto de 1916 e finado en Los Molinos (Madrid) o 25 de febreiro de 1990, foi un militar e político galego.

## Traxectoria 
Participou na organización de Falange Española en Lugo baixo a dirección de José Cedrón del Valle en 1934. Combateu no bando nacional durante a guerra civil española. Chegou a Tenente Coronel de Infantaría. Foi asesor xurídico do Instituto Social da Mariña e secretario do Sindicato Nacional de Pesca. Asesor xurídico do Ministerio de Traballo. Xefe Provincial do Movimiento Nacional na provincia de Ourense até xuño de 1940. Xefe Nacional do Sindicato da Pesca. Director Xeral Técnico do Instituto Social da Mariña.

Foi procurador en Cortes durante a primeira lexislatura do franquismo en representación da Organización Sindical, designado pola Xunta Extraordinaria da Delegación Nacional de Sindicatos. Volveu ocupar o escano durante as sete últimas lexislaturas. Foi Conselleiro Nacional, membro do IX Consello Nacional de FET y de las JONS e tamén do X Consello Nacional.

Pedrosa Latas protagonizou en febreiro de 1976 unha intervención ante a Comisión de Defensa Nacional das Cortes, na que cualificou á Universidade de búnker marxista e dixo:

Nas eleccións xerais de 1977 foi candidato ao senado por Alianza Popular pero non resultou elixido. Finou en Los Molinos o 25 de febreiro de 1990.

## Recoñecementos 
* Medalla de Ouro do concello de Lugo. Retirada en 2015.
* CEIP Antonio Pedrosa Latas en Celeiro (Viveiro). O concello de Viveiro acordou en febreiro de 2018 aprobar á petición do CEIP Antonio Pedrosa Latas para cambiar a súa denominación pola de CEIP de Celeiro en aplicación da Lei de Memoria Histórica.
## Vida persoal 
Casou con Concepción González de Castejón Patiño e foi pai de Pilar Pedrosa González de Castejón.

## Notas 
## Véxase tamén 
### Bibliografía 
*
Match race

**Match race** é a denominación que recibe unha modalidade de carreira ou regata que enfronta unicamente a dous competidores: un gaña, o outro perde.
Os dous deportes nos que máis se utiliza este tipo de enfrontamentos son a vela e a hípica.

## Vela
A competición máis importante na que se emprega o sistema de match race é a Copa América de vela.

Nos Xogos Olímpicos de Londres 2012 introduciuse por vez primeira esta modalidade na categoría feminina, usando iates Elliott 6m.

Outra competición importante de match race é o World Match Racing Tour.

## Véxase tamén
### Ligazóns externas
*Páxina oficial da ISAF, onde explican en que consiste o match race
Kosmos 703

**Kosmos 703** (Космос 703 en ruso), tamén denominado **DS-P1-Yu Nº 74**, foi un satélite artificial soviético lanzado o 21 de xaneiro de 1975 mediante un foguete Kosmos 2I desde o cosmódromo de Plesetsk.

## Características 
Kosmos 703 foi o septuaxésimo cuarto membro da serie de satélites DS-P1-Yu e o sexaxésimo sexto lanzado con éxito tralo fracaso dos lanzamentos do segundo, vixésimo terceiro, trixésimo segundo, cuadraxésimo, cuadraxésimo cuarto, quincuaxésimo cuarto e septuaxésimo membros da serie. Estaba adicado a servir como obxectivo para as probas antisatélites e antimísiles soviéticas.

Kosmos 703 foi inxectado nunha órbita inicial de 1545&nbsp;km de apoxeo e 207&nbsp;km de perixeo, cunha inclinación orbital de 82 graos e un período de 102,1 minutos. Reentrou na atmosfera o 20 de novembro de 1975.

## Notas 
## Véxase tamén 
### Outros artigos 
* DS-P1-Yu
A Vilerma, Maside, Sarria

**A Vilerma** é un lugar da parroquia de Maside no concello lugués de Sarria, na comarca de Sarria.

Segundo o Instituto Galego de Estatística, en 2024 tiña 5 habitantes (3 homes e 2 mulleres), o que supón unha diminución con respecto a 2014, cando tiña 6 habitantes.

## Lugares e parroquias 
### Lugares de Maside 
### Parroquias de Sarria 
## Notas
Gran Premio de Bélxica de 1955

O **Gran Premio de Bélxica de 1955** foi unha carreira de Fórmula Un celebrada o 5 de xuño de 1955 no Circuíto de Spa-Francorchamps en Spa, Bélxica. Foi a cuarta carreira do Campionato do Mundo de Pilotos 1955.

## Informe 
Esta foi a máis fácil das vitorias de Mercedes. Coa ausencia dos Lancia, había moi pouca competencia. Fangio desapareceu na distancia seguido por Moss toda a carreira. Eugenio Castellotti participante privado retirouse logo de 16 voltas, Jean Behra estrelouse e o Vanwall de Hawthorn tivo unha fuga de aceite 
O dominio dos coches de prata era tal que chegaron en máis de 2 minutos por diante de Farina, no terceiro posto despois de que perdera unha gran cantidade de tempo intentando, sen éxito, pasar a Castellotti.

## Clasificación 
## Posicións logo da carreira 
***Nota**: Só as cinco primeiras posicións están na lista.

## Notas
* Pole position: Eugenio Castellotti - 4:18.1 (primeira e única pole da súa carreira)
* Volta rápida: Juan Manuel Fangio - 4:20.6
* Líderes por volta: Juan Manuel Fangio 36 voltas (1-36)
* Unidades compartidas: Coche 24: Roberto Mieres (10 voltas) e Jean Behra (25 voltas). Compartiron os dous puntos do quinto posto.
* Harry Schell estableceu o  tempo da grella, pero o coche foi pilotado polo seu compañeiro de equipo Maurice Trintignant. 
* O equipo de Lancia retirouse da Fórmula 1 logo do fatal accidente de Alberto Ascari. Eugenio Castellotti foi un participante privado.

### Ligazóns externas
*
*Steve Small - ''The Grand Prix Who's Who*, 1996
*Sheldon e Rabagliati - *A Record of Grand Prix and Voiturette Racing, Volume 6, 1954-1959'', 1987
Gran Premio dos Países Baixos de 1955

O **Gran Premio dos Países Baixos de 1955** foi unha carreira de automobilismo de Fórmula Un, celebrada o 10 de xuño de 1955 no circuíto de Zandvoort. Foi a quinta carreira da tempada de Fórmula Un de .

## Informe 
A pesar da pista esvaradía polo continuo orballo, a multitude puido gozar da pilotaxe dos mellores mestres deslizando as súas máquinas a través das dunas de area. Fangio e Moss tomaron o liderado co Maserati de Musso na súa persecución. Kling e Behra perseguíanse con furia ata que o alemán trompeou na area e retirouse. Logo Mieres, asumiu o reto, pasando a Behra e pechando a diferenza.

Musso aprtetou e ata foi a captura da parella de Mercedes, que tiñan que ir a toda velocidade para manterse por diante. Foi entón cando fixo un trompo e perdeu tempo polo que eles puideron relaxarse un pouco.

Foi outro impresionante dobrete para eles. Musso ofreceulles un duro desafío e Fangio foi o primeiro en felicitalo polo seu podio.

## Clasificación 
## Posicións logo da carreira 
***Nota**: Só están incluídos os cinco primeiros postos.
* Pole position: Juan Manuel Fangio - 1:40.0
* Volta rápida: Roberto Mieres - 1:48.3 (Única volta rápida da súa carreira)
* Líderes por volta: Juan Manuel Fangio 100 voltas (1-100)
* Debut nun Gran Premio para: Hernando da Silva Ramos.
* Derradeiro Gran Premio para: Johnny Claes.
* Esta carreira levouse a cabo unha fin de semana despois da Traxedia de Le Mans.

## Notas 
## Véxase tamén 
### Ligazóns externas
Kosmos 215

**Kosmos 215** (Космос 215 en ruso), tamén denominado **DS-U1-A Nº 1** e **Zybalik** (que significa pimpín en ruso).

## Características 
Kosmos 215 foi o primeiro e único membro do modelo de satélites DS-U1-A. Estaba adicado a facer observacións da ionosfera terrestre e da radiación de estrelas xoves. O satélite non estaba estabilizado, pero a súa velocidade de rotación foi limitada a 0,12 graos/s mediante un mecanismo de freado. A identificación das estrelas fíxose grazas a un magnetómetro e a que dous dos telescopios proporcionaban información sobre as magnitudes visuais B e V.

A carga científica do satélite foi desenvolvida por N. Dimov e V. Prokoviev no observatorio de Crimea, por Vladimir Kurt no instituto Sternberg e por V. Tiyt en Estonia.

## Resultados 
Kosmos 215 mideu a luminiscencia da envoltura de hidróxeno da Terra, confirmando que se estende ata os 20 000&nbsp;km de altura e descubriu (simultaneamente con satélites norteamericanos) un resplandor a latitudes tropicais, producido case con seguridade pola recombinación de electróns con hidróxeno atómico.

## Notas 
## Véxase tamén 
### Bibliografía 
* 
* 
* 
*
Vilerma

O topónimo **Vilerma** pode referirse a:

;En Galiza
***Vilerma**, lugar da parroquia de Graíces, no concello da Peroxa;
***A Vilerma**, lugar da parroquia de Muimenta no concello de Cospeito;
***A Vilerma**, lugar da parroquia de Gomariz no concello de Leiro;
***A Vilerma**, lugar da parroquia de Ribadeume no concello das Pontes de García Rodríguez;
***A Vilerma**, lugar da parroquia de Punxín no concello de Punxín;
***A Vilerma**, lugar da parroquia de Maside no concello de Sarria;
***A Vilerma**, lugar da parroquia de Santiorxo no concello de Sober.

## Véxase tamén
### Outros artigos
***O Viler**, lugar da parroquia de Cerceda no concello do Pino.
Premier League 2012-2013

A **tempada 2012-13 da Premier League** é a 21ª edición do campionato nacional de liga de fútbol profesional de Inglaterra. O torneo comezou o 18 de agosto de 2012 e rematará o 19 de maio de 2013. 
## Equipos 
Os 20 equipos participantes nesta edición da liga inglesa de fútbol son os seguintes:

## Clasificación 
O Manchester United é xa campión da Premier League 2012-2013 tras 37 xornadas disputadas.

;Máximos Goleadores *(Fonte:)*
* **Con 25 goles:  Robin van Persie (Manchester United)**
* Con 23 goles:  Luis Suárez (Liverpool)
* Con 20 goles:  Gareth Bale (Tottenham)
* Con 19 goles:  Christian Benteke (Aston Villa)
* Con 18 goles:  Michu (Swansea City)

;Lenda

|}
* ''Fonte: Táboa da Premier League  

## Véxase tamén 
### Outros artigos 
* Tempada anterior: Premier League 2011-2012.
### Ligazóns externas 
* Páxina oficial da Premier League
Camión

miniatura|Camións aparcados.
miniatura|Daimler-Lastwagen, 1896
Un **camión** é un vehículo motorizado para o transporte de bens. A diferenza dos coches, que adoitan ter unha construción monocasco, moitos dos camións constrúense arredor dunha estrutura resistente chamada chasis. A maioría están formados por un chasis portante, xeralmente un marco estrutural, unha cabina e unha estrutura para transportar a carga.

Hai camións de moitos tamaños e de todo tipo, dende camións pequenos ata os trens de estrada, pasando polos camións todo terreo de 200 toneladas usados na minería.

Os camións foron especializándose e tomando unha serie de características propias do traballo a realizar. Nunha evolución dunha simple caixa á forma máis adecuada á materia que se transporta; perigosas, líquidas, refrixeradas, en continuo movemento que impida o fraguado, abertos, pechados, con guindastre etc.

No eixo traseiro acostuman posuír xogos dobres de roda e incluso algúns posúen dobre eixo traseiro.

## Notas
Morfran (bardo)

**Morfran** é o nome dun bardo galés antigo do que só se coñece unha referencia nun poema de Cynddelw Brydydd Mawr (poeta do século XII).

Segundo Rachel Bromwich  podería ser a mesma persoa que na mitoloxía galesa aparece como Morfran eil Tegid, que aparece no *Hanes Taliesin* (*historia de Taliesin*).

## Notas 
## Véxase tamén 
### Bibliografía 
*
II milenio a. C.

O **II milenio a. C.** comezou o 1 de xaneiro do 2000 a. C. e terminou o 31 de decembro do 1001 a. C.
## Feitos relevantes 
* 2050 - 1780 a. C. (datas aproximadas): Imperio Medio no Exipto, dinastías XI (2130-1991) e XII (1990-1780)
* 1900 a. C.: primeiros barcos.

## Personaxes destacados
* Abraham (cara ao século XV&nbsp;a.&nbsp;C.): conduciu aos hebreos desde Aram (Siria setentrional) ata Canaán.
*Hammurabi rei de Babilonia (ca. 1810 a. C. - 1750 a. C.)
* Thutmose III de Exipto (1500 - 1448&nbsp;a.&nbsp;C.), creou un imperio en Asia e África.
* Tutankhamon faraón pertencente á dinastía XVIII de Exipto que reinou de c.1336 a. C./1335 a. C. a 1327 a. C./1325 a. C..

## Civilizacións, reinos e dinastías
*As civilizacións, reinos e dinastías desta sección están organizadas de acordo a o  xeoesquema das Nacións Unidas*

## Notas
Morfran

Co nome de **Morfran** podémonos referir a:
* Morfran eil Tegid - personaxe mitolóxico galés.
* Morfran - Un bardo galés antigo ao que se fai referencia na obra de Cynddelw Brydydd Mawr.
Sabuz, Anfeoz, Cartelle

**Sabuz** é un lugar da parroquia de Anfeoz no concello ourensán de Cartelle, na comarca da Terra de Celanova. Segundo o IGE, en 2011 tiña 58 habitantes (27 homes e 31 mulleres), un menos ca en 2010 (28 homes e 31 mulleres nese ano).

## Lugares e parroquias
### Lugares de Anfeoz
### Parroquias de Cartelle
## Notas
## Véxase tamén 
### Outros artigos 
*Marqués de Sabuz.
José Mouriño Estévez

**José Mouriño Estévez**, nado en Sabuz (Anfeoz, Cartelle) o 28 de decembro de 1866 e finado en Bogotá o 29 de xullo de 1928, foi un frade historiador galego, tamén coñecido polo pseudónimo de **Marqués de Sabuz**.

## Traxectoria 
miniatura|*La literatura medioeval en Galicia*.
En 1881 ingresou no colexio dos agostiños de Valladolid, tomando o hábito en 1882. Estudou en Burgos e no Escorial, adicándose ao ensino dende 1883. Foi destinado ás Filipinas en 1890 e a Colombia en 1896.

## Obra 
Como redactor da revista agostiña *España y América* publicou máis de 160 artigos sobre literatura galega, segundo Couceiro Freijomil non sempre acertados.

Algúns dos seus traballos están recollidos en *La literatura medioeval en Galicia*, con prólogo de Bruno Ibeas, editado en Madrid pola  Compañía Ibero-Americana de Publicaciones no ano 1929.

## Notas 
## Véxase tamén 
### Bibliografía 
* Gran Enciclopedia Galega, *Mouriño Estévez, José*.
* Enciclopedia Galega Universal, *Mouriño Estévez, Xosé*
### Outros artigos 
* Lista de pseudónimos e sobrenomes galegos
The 2nd Law

***The 2nd Law*** é o sexto álbum de estudio da banda inglesa de rock alternativo Muse, editado na meirande parte do mundo o día 28 de setembro do 2012 e noutros países o 2 de outubro.

## Listaxe de cancións